《甲子秋怀》
元代·郝经

江馆无家久似家，西风院落老天涯。黄缠薯蓣犹多叶，绿拥芙天尚未花。

纱幕坠尘归晚燕，窞池生草窟秋蛙。枯肠欲断谁濡沫，击柝声中夜煮茶。

作者简介：（1223—1275）元泽州陵川人，字伯常。郝天挺孙。金亡，徙顺天，馆于守帅张柔、贾辅家，博览群书。应世祖忽必烈召入王府，条上经国安民之道数十事。及世祖即位，为翰林侍读学士。中统元年，使宋议和，被贾似道扣留，居真州十六年方归。旋卒，谥文忠。为学务有用。及被留，撰《续后汉书》、《易春秋外传》、《太极演》等书，另有《陵川文集》。